Document ID: 31999D0420

Odločba Komisije
z dne 18. junija 1999
o spremembi Odločbe 91/516/EGS o uvedbi seznama sestavin, katerih uporaba v krmnih mešanicah je prepovedana
(notificirano pod dokumentarno številko C(1999) 1601)
(besedilo velja za EGP)
(1999/420/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 79/373/EGS z dne 2. aprila 1979 o trženju krmnih mešanic [1], kakor je bila nazadnje spremenjena z Direktivo 98/87/ES [2], in zlasti člena 10(e) Direktive,
(1) ker Odločba Komisije 94/381/ES z dne 27. junija 1994 o določenih zaščitnih ukrepih v zvezi z govejo spongiformno encefalopatijo in krmljenju z beljakovinami, ki izvirajo iz sesalcev [3], kakor je bila nazadnje spremenjena z Odločbo Komisije 99/129/ES [4], prepoveduje krmljenje prežvekovalcev z beljakovinami, ki izvirajo iz tkiva sesalcev, medtem ko izvzema nekatere proizvode, ki ne pomenijo tveganje za zdravje;
(2) ker Odločba 99/129/ES, ki spreminja Odločbo 94/381/ES, razširja seznam izvzetih proizvodov na "hidrolizirane beljakovine, katerih molekulska masa je manjša od 10 000 daltonov in izvirajo iz živalskih kož", ki so proizvedene pod določenimi pogoji;
(3) ker je iz praktičnih vzrokov in zaradi pravne doslednosti z veterinarsko zakonodajo Odločba Komisije 91/516/EGS [5] z dne 9. septembra 1991, ki uvaja seznam sestavin, katerih uporaba v krmnih mešanicah je prepovedana, kakor je bila nazadnje spremenjena z Odločbo 97/582/ES [6], prepoveduje uporabo nekaterih beljakovin, pridobljenih iz tkiva sesalcev, v krmi za prežvekovalce in jo je zato treba ustrezno spremeniti;
(4) ker se navedene določbe uporabljajo brez vpliva na strožje določbe, ki so jih nekatere države članice morda sprejele zlasti skladno s členom 1(2) Direktive Sveta 90/667/EGS z dne 27. novembra 1990, ki določa veterinarska pravila za odstranjevanje in predelavo živalskih odpadkov, njihovo dajanje na trg in preprečevanje patogenov v krmilih živalskega ali ribjega izvora ter spreminja Direktivo 90/425/EGS [7];
(5) ker so ukrepi, predvideni s to direktivo, v skladu z mnenjem Stalnega odbora za krmo;
SPREJELA NASLEDNJO ODLOČBO:
Člen 1
Priloga k Odločbi 91/516/EGS se spremeni, kakor je določeno v Prilogi k tej odločbi.
Člen 2
Določbe iz Priloge se uporabljajo brez vpliva na Odločbo 94/381/EGS in na določbe, ki so jih sprejele države članice, kakor to dovoljuje člen 1(2) Direktive 90/667/EGS.
Člen 3
Ta odločba začne veljati 1. novembra 1999.
Člen 4
Ta odločba je naslovljena na države članice.
V Bruslju, 18. junija 1999

Labels: 0
17
6